**D I S P O Z I Ţ I E**

**privind detașarea domnului SALANȚĂ CLAUDIU-DANIEL**

**pe funcția publică vacantă de arhitect șef din**

**cadrul aparatului de specialitate al Primarului Municipiului Gherla**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 37213/12.09.2024, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Tinând cont de:

* adresa Primăriei Municipiului Gherla nr. 21511 din data de 05.12.2023 înregistrată la Consiliul Județean Cluj cu nr. 47832 în data de 05.12.2023
* adresa Primăriei Municipiului Gherla nr. 15940 din data de 11.09.2024 înregistrată la Consiliul Județean Cluj cu nr. 37206 din 12.09.2024 și
* acordul Președintelui Consiliului Județean Cluj, exprimat prin adresa nr. 47832/06.12.2023;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 190 alin. (3) și alin. (4), art. 191 alin. (1) lit. a) şi alin. (2) lit. b), art. 367, art. 505 și art. 524 din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;
* art. 47 alin. (1) din Legea nr. 53/2003 privind Codul muncii cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art.1.** Domnul SALANȚĂ CLAUDIU-DANIEL, având funcţia publică specifică de conducere de arhitect șef, gradul II în cadrul aparatului de specialitate al Consiliului Județean Cluj se detaşează, în data de 13.09.2024, pe funcţia publică specifică de conducere vacantă de arhitect șef, gradul I în cadrul aparatului de specialitate al Primarului Municipiului Gherla.

**Art. 2. (1)** Pe perioada detașării domnul Salanță Claudiu-Daniel își păstrează funcția și salariul.

**(2)** Drepturile cuvenite domnului Salanță Claudiu-Daniel, pe perioada detașării, se acordă de către angajatorul la care s-a dispus detașarea și nu pot depăși indemnizația vicepreședintelui consiliului județean în sumă de \_\_\_\_\_ lei.

**Art. 3.** Termen pentru predarea lucrărilor 12.09.2024.

**Art.4. (1**)Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 5.** Cu punerea în aplicare şi ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 6. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane, Primarului Municipiului Gherla şi Prefectului Judeţului Cluj.

**(2)** Direcția Generală Buget-Finanțe, Resurse Umane din cadrul aparatului de specialitate al Consiliului Județean Cluj prin Serviciului Resurse Umane, va comunica domnului Salanță Claudiu-Daniel prezenta dispoziție.

**PRESEDINTE CONTRASEMNEAZĂ :**

**Alin Tișe SECRETAR GENERAL AL JUDEŢULUI**

**Simona Gaci**

**Nr. 417 din 12 septembrie 2024**